ฉีดยาคุมแบบ 3 เดือน เข็มแรกมาได้ 1 เดือน 4 - 5 วันแรก ไม่มีเลือดเลยพอหลังจากนั้นมีเลือดออกมาตลอดเลยค่ะ ตอนเข้าห้องน้ำก็จะเห็นออกมาเป็นเมือกๆ บางทีก็เหมือนออกมาแบบน้ำเลยค่ะเลือดไม่ได้ข้นค่ะ มีวิธีทำยังไงได้บ้างค่ะที่จะให้เลือดหยุดไหลบ้าง แฟนเริ่มบ่นแล้วว่าเดือนนึงแล้วค่ะที่มีอะไรกันไม่ได้
สวัสดีค่ะ ผลข้างเคียงของยาฉีดคุมกำเนิดนั้น อาจทำให้เกิดเลือดออกกะปริดกะปรอย หรือมีเลือดออกปริมาณมาก ติดต่อกันนาน แต่ก็มักจะเป็นแค่ในช่วงแรก แล้วจะหยุดไหลไปได้เอง และเมื่อฉีดต่อเนื่องไปหลายๆ เข็ม ก็มักจะทำให้ประจำเดือนขาดหายไป ซึ่งทั้งหมด ไม่ได้ถือว่าอันตรายอะไรค่ะอย่างไรก็ตาม หากตอนนี้ยังคงมีเลือดออกทุกวัน ซึ่วมีผลต่อการใช้ชีวิตประจำวันและการมีเพศสัมพันธ์ อาจทานยาฮอร์ฏโมนเอสโตรเจนเสริม หรือทานยาคุมกำเนิดชนิดฮอร์โมนรวมควบคู่ไปด้วย และเมื่อเลือดหยุดไหล ก็ให้หยุดทานยาไปค่ะ หรือหากยังคงไม่หยุดไหล มีเลือดออกมาบ่อยๆ อีก ก็อาจต้องพิจารณาเปลี่ยนวิธีคุมกำเนิด มาเป็นการทานยาคุมกำเนิดแทน เมื่อครบกำหนดหมดอายุของยาฉีดค่ะ เพราะหากปล่อยให้มีเลือดไหลบ่อยๆ อาจเกิดภาวะโลหิตจางตามมาได้ค่ะ